Pel Decret 185/1980, de 3 d'octubre, va ésser aprovada l'estructura de la Secretaria General Tècnica del Departament de Política Territorial i Obres Públiques.
L'article novè de l'esmentat Decret faculta el Conseller de Política Territorial i Obres Públiques per al corresponent desenvolupament i compliment del Decret.
Cal, doncs, completar l'estructura bàsica definida al Decret d'estructuració completament els diferents serveis i seccions establerts.
Es per això que, en ús de la competència que m'atorga el Decret sobre Organització dels Òrgans dels Departaments de 18 de setembre de 1978,
Article primer.- A la Secció de Personal de la Secretaria Administrativa correspondran les funcions de realització d'estudis i preparació de les normes i directrius del Departament en matèria de personal, la previsió de les necessitats de personal, l'elaboració, d'acord amb les Secretaries Generals de les Direccions Generals del Departament, de les plantilles orgàniques i classificació de llocs de treball, les normes de selecció i concursos de personal, la contractació de personal, la tramitació d'incidències i de nòmines, la proposta de resolució d'expedients disciplinaris, el registre i expedient personal; la proposta de normes sobre retribucions i la preparació de nomenaments del personal relatius al Departament.
De la Secció de Personal dependran dos Negociats:
Article segon.- A la Secció de Coordinació i Règim Interior, integrada en la Secretaria Administrativa, corresponen l'administració i coordinació de la conservació i funcionament dels edificis i dependències administratives del Departament; els Serveis de transports i comunicacions que li siguin encomanats; el registre, arxiu i tramitació dels documents de la Secretaria General Tècnica i del Departament; l'assessorament i promoció de la racionalització, automatització de l'estructura i funcionament dels Serveis; la realització d'estudis sobre organització, manuals de procediment, normalització d'impresos, anàlisis de processos administratius i proposta de mètodes; la coordinació d'estadístiques del Departament.
De la secció de Coordinació i Règim Interior dependran dos Negociats:
Article tercer.- A la Secció d'Expropiació i Gestió Patrimonial, integrada a la Secretaria Administrativa, correspon l'inventari actualitzat i l'avaluació de tots els béns mobles i immobles del Departament; la normalització del material inventariable; les actuacions necessàries per al registre del patrimoni adscrit als Organismes del Departament; la tramitació de les modificacions de patrimoni del Departament; la relació amb el Departament d'Economia i Finances a efectes patrimonials; l'execució de les normes emanades d'aquell Departament i la coordinació i l'assessorament als Serveis dependents del Departament en matèria patrimonial, així com tot el que pertany a la tramitació i proposta de resolució dels expedients d'expropiació.
La Secció d'Expropiació i Gestió Patrimonial es dividirà en els següents Negociats:
Article quart.- A la secció de Finances, adscrita al Servei de Gestió Econòmica, corresponen les funcions de l'estudi i redacció de l'avantprojecte de pressupost de la Secretaria General Tècnica i del Departament, la tramitació dels programes anuals d'inversions de conformitat amb les Direccions Generals, així com la tramitació de les seves revisions; la tramitació i resolució aprovatòria de les despeses del Departament; la informació sobre disposició de crèdits, informes sobre els projectes de pressupostos dels Organismes Autònoms i Empreses dependents del Departament; informe sobre els projectes i disposicions del Departament que puguin afectar el pressupost; tramesa als Òrgans del Departament de les instruccions sobre pressuposts anuals i sobre tramitacions d'expedients econòmics; tramitació de liquidació de taxes, així com de crèdits extraordinaris, suplementaris i transferències, i tot el sistema de comptabilitat del Departament de la Secretaria General Tècnica.
La Secció de Finances constarà de dos Negociats:
Article cinquè.- A la Secció de Crèdits i Contractació, integrada en el Servei de Gestió Econòmica, correspon la tramitació i la proposta de resolució en matèria de contractació i crèdits d'inversió; el coneixement del desenvolupament dels programes d'inversió i informe pressupostari de les seves alteracions; la relació amb el Departament d'Economia i Finances a efectes de contractació i l'execució de les normes emanades d'aquell Departament.
A la Secció de Crèdits i Contractació s'adscriu el Negociat de Contractació.
Article sisè.- A la Secció de Legislació i Informes integrada en el Servei Jurídic correspon l'elaboració d'informes, dictàmens i estudis en relació amb tots els assumptes de caràcter tècnico-administratiu; l'estudi, preparació, tramitació i compilació de les disposicions de caràcter general que correspon dictar als Òrgans del Departament; la preparació i tramitació d'informes relatius a assumptes que hagin de ser presentats al Consell Tècnic o al Consell Executiu; la proposta d'informes preceptiu a què es refereix l'article 130.01 de la Llei de procediment administratiu; el coneixement i coordinació de la publicació de tota mena de disposicions i actes administratius que hagin d'ésser publicats al Diari Oficial de la Generalitat; el seguiment dels textos legals de tota mena que puguin afectar el Departament.
Article setè.- A la Secció de Recursos, integrada en el Servei Jurídic, correspon l'estudi, proposta de resolució i tramitació dels recursos interposats contra resolucions del Departament sigui la que sigui l'autoritat que hagi de resoldre'ls; la relació i cooperació amb el Servei de Contenciós del Gabinet Jurídic Central i qualsevol altre servei jurídic que sigui necessari davant d'altres jurisdiccions en relació amb actuacions del Departament.
Article vuitè.- A la Secció d'Estudis del Gabinet Tècnic corresponen les funcions de redacció de tots els estudis i anàlisis generals relacionats amb el Departament i amb el compliment d'actuació de la política del Departament; la revisió anàlisi i ordenació de la documentació; la informació al públic; canalització d'iniciatives i reclamacions; l'organització i control de la Biblioteca; l'estudi i coordinació de les memòries de les Direccions Generals i l'edició, producció i distribució de les publicacions del Departament.
La Secció d'Estudis es dividirà en dos Negociats:
Article novè.- A la Secció de Programació, integrada en el Gabinet Tècnic corresponen l'elaboració de programes de necessitats i prioritats; preparació de propostes de previsions econòmiques i preparació de l'avantprojecte del pressupost del Departament; l'elaboració de programes anuals d'inversions de conformitat amb les Direccions Generals; informe periòdic sobre el grau d'execució del pressupost del Departament; la determinació dels costos analítics dels serveis del Departament.
De la Secció de Programació dependrà el Negociat de Costos Analítics.